**นครโคเบะ** (ญี่ปุ่น: 神戸市; โรมาจิ: *Kōbe-shi*; อังกฤษ: Kobe City) เป็นเมืองหลวงของจังหวัดเฮียวโงะ ประเทศญี่ปุ่น เป็นเมืองขนาดใหญ่อันดับที่ 5 และเป็นเมืองท่าที่สำคัญของญี่ปุ่น ตั้งอยู่ทางฝั่งใต้ของเกาะฮนชู ห่างจากโอซากะไปทางตะวันตกประมาณ 30 กิโลเมตร มีประชากรประมาณ 1.5 ล้านคนและเป็นส่วนหนึ่งของมหานครเคฮันชิง

โคเบะปรากฏในหลักฐานลายลักษณ์อักษรเป็นครั้งแรกในพงศาวดารนิฮงโชกิที่กล่าวถึงการก่อตั้งศาลเจ้าอิกูตะโดยพระจักรพรรดิจิงกูเมื่อ ค.ศ. 201 โคเบะไม่มีประวัติศาสตร์ที่สำคัญมากนัก แม้แต่เมื่อครั้งที่ท่าเรือโคเบะอยู่ภายใต้การควบคุมของรัฐบาลโชกุนโทกูงาวะในสมัยเอโดะ จนกระทั่งมีการก่อตั้งเมืองขึ้นในปี ค.ศ. 1889 ในชื่อเมือง "คัมเบะ" (神戸) เพื่อระลึกถึงผู้บริจาคในการสร้างศาลเจ้าอิกูตะ จากนั้น ใน ค.ศ. 1956 รัฐบาลญี่ปุ่นได้จัดตั้งให้โคเบะมีฐานะเป็นนครใหญ่ที่ตั้งขึ้นโดยข้อบัญญัติรัฐบาล

โคเบะเป็นเมืองท่าที่สำคัญของญี่ปุ่นที่มีการค้าขายกับทางประเทศตะวันตกนับตั้งแต่การยกเลิกนโยบายปิดประเทศ ในปี ค.ศ. 1995 เกิดเหตุการณ์แผ่นดินไหวครั้งใหญ่ทำให้เมืองโคเบะได้รับความเสียหายอย่างหนัก แต่ก็สามารถซ่อมแซมบูรณะจนกลายมาเป็นเมืองท่าที่สำคัญอีกครั้งหนึ่งได้ บริษัทหลาย ๆ แห่งได้ตั้งสำนักงานใหญ่ที่โคเบะ และเมืองนี้ยังขึ้นชื่อในเรื่องของเนื้อโคเบะอีกด้วย

ประวัติศาสตร์
-------------

### ยุคแรกเริ่มจนถึงยุคเมจิ

มีการขุดพบการใช้เครื่องมือของมนุษย์ในยุคโจมงทางตะวันตกของโคเบะ ด้วยความเหมาะสมทางภูมิศาสตร์ของโคเบะทำให้มีการพัฒนาท่าเรือขึ้นที่บริเวณแห่งนี้ หลักฐานลายลักษณ์อักษรของโคเบะปรากฏครั้งแรกในพงศาวดารนิฮงโชกิ ที่กล่าวถึงการตั้งศาลเจ้าอิกูตะโดยพระจักรพรรดิจิงกูเมื่อ ค.ศ. 201

ในยุคนาระและยุคเฮอันนั้น ท่าเรือในบริเวณนี้ก็เป็นที่รู้จักในชื่อท่าจอดเรือแห่งโอวาดะ (โอวาดะ โนะ โทมาริ) เป็นจุดที่เริ่มต้นของการเดินทางเจริญสัมพันธไมตรีกับจีน เมืองโคเบะเคยเป็นเมืองหลวงของญี่ปุ่นเป็นช่วงเวลาสั้น ๆ เมื่อปี ค.ศ. 1180 เมื่อซามูไรไทระ โนะ คิโยโมริสั่งให้พระจักรพรรดิอันโตกุย้ายไปอยู่ที่เขตฟูกูฮาระในเขตเมืองโคเบะ แต่หลังจากนั้น 5 เดือน พระจักรพรรดิก็ย้ายกลับไปเคียวโตะอีกครั้ง ในช่วงปลายของยุคเฮอัง โคเบะเป็นสมรภูมิของสงครามเก็มเป อันเป็นเป็นเส้นแบ่งระหว่างยุคเฮอังและยุคคามากูระ

หลังจากยุคคามากูระ โคเบะกลายเป็นศูนย์กลางการค้าขายกับจีนและต่างประเทศ และในคริสต์ศตวรรษที่ 13 โคเบะเริ่มเป็นที่รู้จักในชื่อ ท่าเรือเฮียวโงะ (兵庫津 *เฮียวงตสึ*) เป็นท่าเรือสำคัญเคียงคู่กับท่าเรือของเมืองโอซากะ

หลังจากนั้น เมื่อเข้าสู่ยุคเอโดะ พื้นที่ทางตะวันออกของโคเบะอยู่ภายใต้การปกครองของมณฑลอะมะงะซะกิและพื้นที่ทางตะวันออกอยู่ภายใต้การปกครองของมณฑลอะกะชิ ส่วนพื้นที่ตอนกลางของเมืองถูกปกครองโดยรัฐบาลโชกุนโทกูงาวะ จนกระทั่งมีการยกเลิกไปเมื่อมีการยกเลิกระบบศักดินาในปี ค.ศ. 1871 เมื่อล่วงเข้าสู่ยุคเมจิ และมีการใช้ระบบการปกครองแบบจังหวัด ดังเช่นที่ใช้กันในทุกวันนี้

รัฐบาลบากูฟุเปิดท่าเรือโคเบะให้ค้าข่ายกับต่างประเทศได้พร้อมท่าเรือโอซากะเมื่อวันที่ 1 มกราคม ค.ศ. 1868 ก่อนที่จะเกิดสงครามโบชิงและการปฏิรูปเมจิขึ้น จากนั้นพื้นที่ของโคเบะจึงเริ่มเป็นที่รู้จักมากขึ้น และมีชาวตะวันตกเริ่มเข้ามาตั้งถิ่นฐานในบริเวณคิตาโนะทางตอนเหนือของโคเบะในปัจจุบัน

* ท่าเรือโคเบะในศตวรรษที่ 19ท่าเรือโคเบะในศตวรรษที่ 19
* The BundThe Bund
* ย่านคิตาโนะ สร้างขึ้นในช่วงทศวรรษ 1880 - 1910ย่านคิตาโนะ สร้างขึ้นในช่วงทศวรรษ 1880 - 1910
* สำนักงานจังหวัดเฮียวโงะเดิม สร้างขึ้นในปี ค.ศ. 1902สำนักงานจังหวัดเฮียวโงะเดิม สร้างขึ้นในปี ค.ศ. 1902

### สมัยใหม่

เมืองโคเบะ ก่อตั้งขึ้นเมื่อวันที่ 1 สิงหาคม ค.ศ. 1889 และเนื่องจากเมืองมีความเกี่ยวข้องทางประวัติศาสตร์กับศาลเจ้าอิกูตะ จึงได้ตั้งชื่อเมืองว่า "โคเบะ" ซึ่งมาจากคำว่า "คันเบะ" (神戸) ที่เป็นคำโบราณที่หมายถึงผู้ที่บริจาคในการสร้างศาลเจ้าแห่งนี้

ในช่วงสงครามโลกครั้งที่ 2 โคเบะถูกโจมตีทางอากาศอย่างหนัก และเหตุการณ์ที่สำคัญที่สุดคือการทิ้งระเบิด B-29 เมื่อวันที่ 17 มีนาคม ค.ศ. 1945 จนเป็นเหตุให้มีพลเรือนเสียชีวิต 8,841 ราย พื้นที่เมืองโคเบะลดลงไปกว่าร้อยละ 21 เป็นเหตุการณ์ที่ทำให้เกิดแรงบันดาลใจในการสร้างภาพยนตร์เรื่องสุสานหิ่งห้อยโดยสตูดิโอจิบลิ

เมื่อวันที่ 18 มีนาคม ค.ศ. 1975 เทศมนตรีเมืองโคเบะผ่านบัญญัติว่าด้วยการห้ามมิให้ยานพาหนะใดที่บรรทุกอาวุธนิวเคลียร์เข้ามาเทียบท่าที่ท่าเรือโคเบะโดยเด็ดขาดหลังจากที่ได้รับการกดดันจากพลเรือนมาโดยตลอด

เมื่อวันที่ 17 มกราคม ค.ศ. 1995 เกิดเหตุการณ์แผ่นดินไหวครั้งใหญ่ฮันชิงวัดขนาดได้ที่แมกนิจูด 7.2 เมื่อเวลา 5:46 นาฬิกา คร่าชีวิตชาวเมืองไป 6,434 ราย และประชาชนไร้ที่อยู่อาศัย 212,443 คน ท่าเรือและหลายส่วนของเมืองได้รับความเสียหาย หลังจากได้มีการบูรณะเมืองจนเข้าสู่สภาพปกติเรียบร้อยแล้ว เมืองโคเบะได้จัดแสดงแสงสี (Luminari) เพื่อเป็นที่ระลึกถึงโศกนาฏกรรมในครั้งนั้นเป็นประจำทุกปี

ท่าเรือโคเบะเคยเป็นท่าเรือที่มีเรือเข้าออกมากที่สุดของญี่ปุ่นและติดอันดับท่าเรือชั้นนำของเอเชีย จนกระทั่งเมื่อเกิดเหตุการณ์แผ่นดินไหวครั้งใหญ่ฮันชิง ปัจจุบัน โคเบะเป็นท่าเรืออันดับที่ 4 ของญี่ปุ่นและเป็นท่าเรือที่มีเรือเข้าออกมากที่สุดเป็นอันดับ 49 ของโลก (จากการจัดอันดับเมื่อปี 2012)

ภูมิศาสตร์
----------

โคเบะตั้งอยู่ระหว่างชายฝั่งและภูเขา เป็นเมืองที่ยาวและแคบ ทางตะวันออกติดกับนครอาชิยะ ทางตะวันตกติดกับนครอากาชิ และมีเมืองอื่น ๆ ที่สำคัญตั้งอยู่รอบ ๆ เช่น ทาการาซูกะ นิชิโนมิยะ และมิกิ

จุดสังเกตที่สำคัญของพื้นที่บริเวณท่าเรือโคเบะคือหอคอยท่าเรือ อันเป็นหอคอยเหล็กกล้าสีแดง และชิงช้าสวรรค์ยักษ์ในย่านฮาร์เบอร์แลนด์ นอกจกนี้ยังมีการถมทะเลเพื่อสร้างเป็นเกาะพอร์ทและเกาะร็อกโกเพื่อขยายพื้นที่ของเมืองอีกด้วย

สำหรับย่านไกลจากทะเลนั้น มีย่านโมโตมาชิ ซันโนมิยะ และไชน่าทาวน์ เป็นย่านที่สำคัญของเมือง มีทางรถไฟหลายสายให้บริการรับส่งผู้โดยสารจากฝั่งตะวันออกไปถึงฝั่งตะวันตกของเมือง โดยมีศูนย์กลางรถไฟหลักอยู่ที่สถานีซันโนมิยะ สถานีโคเบะ และสถานรถไฟชิงกันเซ็งชินโคเบะ

จุดชมวิวที่สำคัญของเมืองอยู่บนภูเขารกโก สูงจากระดับน้ำทะเล 931 เมตร สามารถมองเห็นทิวทัศน์ได้ทั้งเมือง และจะมีความสวยงามเป็นพิเศษในช่วงฤดูใบไม้ร่วง

* หอคอยท่าเรือโคเบะหอคอยท่าเรือโคเบะ
* ฮาร์เบอร์แลนด์ฮาร์เบอร์แลนด์
* ไชน่าทาวน์ โคเบะไชน่าทาวน์ โคเบะ
* แพนด้ายักษ์คูคู ที่สวนสัตว์โอจิแพนด้ายักษ์คูคู ที่สวนสัตว์โอจิ

เขตปกครอง
---------

เทศบาลนครโคเบะแบ่งการปกครองออกเป็น 9 เขต ได้แก่

แผนที่เขตของนครโคเบะ

| ชื่อเขต | คันจิ | พื้นที่ (ตร.กม) | หมายเลข |
| --- | --- | --- | --- |
| เขตคิตะ | 北区 | 241.84 | 2 |
| เขตชูโอ | 中央区 | 28.37 | 7 |
| เขตซูมะ | 須磨区 | 30 | 4 |
| เขตทารูมิ | 垂水区 | 26.89 | 3 |
| เขตนางาตะ | 長田区 | 11.46 | 5 |
| เขตนาดะ | 灘区 | 31.4 | 8 |
| เขตนิชิ | 西区 | 137.86 | 1 |
| เขตฮิงาชินาดะ | 東灘区 | 30.36 | 9 |
| เขตเฮียวโงะ | 兵庫区 | 14.54 | 6 |

ภูมิอากาศ
---------

โคเบะ เป็นเมืองที่ตั้งอยู่ในเขตภูมิอากาศแบบอบอุ่นชื้น (CFA ตามระบบการแบ่งภูมิอากาศของเคิปเปน) มีฤดูร้อนที่ร้อนและฤดูหนาวที่อากาศเย็น ความชื้นในช่วงฤดูร้อนจะสูงกว่าฤดูหนาว แม้ว่าเป็นค่าที่ค่อนข้างต่ำกว่าบริเวณอื่น ๆ ในเกาะฮนชู และเป็นเมืองที่ไม่ค่อยจะมีหิมะตก

| ข้อมูลภูมิอากาศของKobe |
| --- |
| เดือน | ม.ค. | ก.พ. | มี.ค. | เม.ย. | พ.ค. | มิ.ย. | ก.ค. | ส.ค. | ก.ย. | ต.ค. | พ.ย. | ธ.ค. | ทั้งปี |
| อุณหภูมิสูงสุดเฉลี่ย °C (°F) | 8.4(47.1) | 8.8(47.8) | 12.3(54.1) | 18.5(65.3) | 22.9(73.2) | 26.0(78.8) | 29.8(85.6) | 31.6(88.9) | 27.6(81.7) | 22.0(71.6) | 16.6(61.9) | 11.3(52.3) | 19.65(67.37) |
| อุณหภูมิเฉลี่ยแต่ละวัน °C (°F) | 4.7(40.5) | 5.0(41) | 8.0(46.4) | 14.0(57.2) | 18.4(65.1) | 22.0(71.6) | 25.9(78.6) | 27.3(81.1) | 23.6(74.5) | 17.7(63.9) | 12.5(54.5) | 7.5(45.5) | 15.55(59.99) |
| อุณหภูมิต่ำสุดเฉลี่ย °C (°F) | 1.4(34.5) | 1.5(34.7) | 4.0(39.2) | 9.8(49.6) | 14.4(57.9) | 18.8(65.8) | 23.1(73.6) | 24.3(75.7) | 20.4(68.7) | 14.1(57.4) | 8.8(47.8) | 4.1(39.4) | 12.06(53.71) |
| ปริมาณฝน มม (นิ้ว) | 43.4(1.709) | 54.4(2.142) | 92.6(3.646) | 136.4(5.37) | 144.2(5.677) | 218.0(8.583) | 156.8(6.173) | 91.7(3.61) | 170.8(6.724) | 103.1(4.059) | 66.2(2.606) | 38.0(1.496) | 1,315.6(51.795) |
| ปริมาณหิมะ ซม (นิ้ว) | 1(0.4) | 1(0.4) | 1(0.4) | 0(0) | 0(0) | 0(0) | 0(0) | 0(0) | 0(0) | 0(0) | 0(0) | 0(0) | 3(1.2) |
| ความชื้นร้อยละ | 61 | 63 | 62 | 64 | 67 | 74 | 77 | 73 | 71 | 67 | 66 | 63 | 67.3 |
| จำนวนชั่วโมงที่มีแดด | 144.7 | 127.9 | 161.1 | 170.1 | 195.9 | 146.7 | 174.5 | 201.6 | 145.8 | 159.3 | 143.1 | 146.9 | 1,917.6 |
| *แหล่งที่มา: NOAA (1961-1990)*  |

ประชากร
-------

เมื่อเดือนกันยายน ค.ศ. 2007 โคเบะมีประชากร 1,530,295 คน คิดเป็น 658,876 หลังคาเรือน เพิ่มขึ้นร้อยละ 0.1 จากปีที่แล้ว ความหนาแน่นของประชากรอยู่ที่ 2,768 คนต่อตารางกิโลเมตร มีอัตราส่วนของผู้ชาย 90.2 คนต่อผู้หญิง 100 คน มีอัตราส่วนของประชากรอายุระหว่าง 0-14 ปีอยู่ที่ร้อยละ 13 อายุระหว่าง 15-64 ปีอยู่ที่ร้อยละ 67 และอายุเกิน 65 ปีอยู่ที่ร้อยละ 20 

มีชาวต่างชาติที่ลงทะเบียนอาศัยอยู่ในโคเบะประมาณ 44,000 คน ส่วนใหญ่เป็นชาวเกาหลี (22,237 คน) ชาวจีน (12,516 คน) ชาวเวียดนาม (1,301 คน) และชาวสหรัฐอเมริกา (1,280 คน)

เศรษฐกิจ
--------

ท่าเรือโคเบะเป็นท่าที่มีเรือเข้าออกมากที่สุดในแถบคันไซ
ท่าเรือโคเบะ เป็นท่าเรือที่สำคัญและเป็นศูนย์กลางการผลิตของเขตอุตสาหกรรมฮันชิง โคเบะเป็นเป็นท่าเรือขนส่งสินค้าที่มีเรือเข้าออกมากที่สุดในภูมิภาค มากกว่าท่าเรือโอซากะ และสูงเป็นอันดับ 4 ของญี่ปุ่น

ในปี ค.ศ. 2004 โคเบะมีผลิตภัณฑ์มวลรวมอยู่ที่ 6.3 ล้านล้านเยน คิดเป็นร้อยละ 34 ของผลิตภัณฑ์มวลรวมของจังหวัดเฮียวโงะและคิดเป็นร้อยละ 8 ของแถบคันไซ รายได้ต่อหัวของประชากรอยู่ที่ 2.7 ล้านเยนต่อปี แบ่งเป็นประเภทหนึ่ง (เกษตรกรรม ประมง และเหมืองแร่) ร้อยละ 1 ประเภทที่สอง (การผลิตและอุตสาหกรรม) ร้อยละ 21 และประเภทบริการ ร้อยละ 78

มูลค่าของสินค้าที่ผลิตได้ในปี 2004 ของโคเบะคือ 2.5 ล้านล้านเยน โดยส่วนใหญ่เป็นเครื่องใช้ไฟฟ้าขนาดเล็ก อาหาร อุปกรณ์การขนส่ง และอุปกรณ์การสื่อสาร

การคมนาคม
---------

สะพานอากาชิไคเกียว เชื่อมต่อโคเบะกับเกาะอาวาจิ
### การขนส่งทางราง

สถานีซันโนมิยะ เป็นศูนย์กลางการคมนาคมของโคเบะ โดยมีรถไฟเจอาร์สายโคเบะเชื่อมต่อโคเบะกับโอซากะและฮิเมจิ ส่วนรถไฟฮันกีวสายโคเบะและรถไฟฮันชิงสายโคเบะก็เชื่อมต่อโคเบะกับสถานีอูเมดะในโอซากะ นอกจากนี้ รถไฟใต้ดินโคเบะก็เชื่อมต่อกับรถไฟซันโย ชิงกันเซ็งที่สถานีชินโคเบะ และรถไฟฟ้าซันโยก็ให้บริการรถไฟเชื่อมต่อกับฮิเมจิด้วยรถไฟด่วนโคเบะ

นอกจากนี้ ยังมีรถไฟเชื่อมเมืองโคเบะกับส่วนอื่น ๆ ในจังหวัดเฮียวโงะอีก เช่น รถไฟฟ้าโคเบะ รถไฟโฮกุชิงเกียวกุ และรถไฟโคเบะนิวทรานซิท

### การคมนาคมทางถนนและทางอากาศ

โคเบะเป็นศูนย์กลางของทางด่วน โดยเฉพาะทางด่วนเมชิง (นาโงยะ–โคเบะ) และทางด่วนฮันชิง (โอซากะ–โคเบะ) มีทางด่วนโคเบะ–อาวาจิ–นารูโตะที่เชื่อมโคเบะกับนารูโตะผ่านเกาะอาวาจิทางสะพานอากาชิไคเกียวที่มีชื่อเสียงในฐานะสะพานแขวนที่ยาวที่สุดในโลก

สำหรับการคมนาคมทางการอากาศ มีท่าอากาศยานนานาชาติโอซากะและท่าอากาศยานโคเบะที่อยู่ใกล้กับเมือง ขณะที่ศูนย์กลางการคมนาคมทางอากาศของภูมิภาคคันไซจะอยู่ที่ท่าอากาศยานนานาชาติคันไซ

การศึกษา
--------

เมืองโคเบะมีโรงเรียนระดับประถมศึกษา 169 แห่ง มีโรงเรียนมัธยมศึกษาตอนต้น 81 แห่ง มีนักเรียนประมาณ 80,200 และ 36,000 คนตามลำดับ สำนักงานเขตโคเบะให้บริการการศึกษาระดับมัธยมปลาย 7 แห่ง และสำนักงานคณะกรรมการการศึกษาจังหวัดเฮียวโงะรับผิดชอบโรงเรียนมัธยมปลายอีก 18 แห่ง มีนักเรียนทั้งสิ้น 43,400 คน

โคเบะยังมีมหาวิทยาลัยรัฐและเอกชนตั้งอยู่มากมาย โดยมีมหาวิทยาลัยที่มีชื่อเสียงคือ มหาวิทยาลัยโคเบะ

ความสัมพันธ์ระหว่างประเทศ
-------------------------

### เมืองฝาแฝดและเมืองพี่น้อง

* สหรัฐ ซีแอตเทิล, สหรัฐอเมริกา (1957)
* ฝรั่งเศส มาร์แซย์, ฝรั่งเศส (1961)
* บราซิล รีโอเดจาเนโร, บราซิล (1969)
* ปากีสถาน ไฟซาลาบาด, ปากีสถาน (2000)
* ลัตเวีย รีกา, ลัตเวีย (1974)
* ออสเตรเลีย บริสเบน, ออสเตรเลีย (1985)
* สเปน บาร์เซโลนา, สเปน (1993)
* อิสราเอล ไฮฟา, อิสราเอล (2004)
* เกาหลีใต้ อินชอน, เกาหลีใต้ (2010)

### ท่าเรือพี่น้อง

* เนเธอร์แลนด์ รอตเทอร์ดาม, เนเธอร์แลนด์ (1967)
* สหรัฐ ซีแอตเทิล, สหรัฐอเมริกา (1967)

### ความร่วมมือทางธุรกิจ

* จีน เทียนจิน, จีน (เมืองพันธมิตร) (1973)
* สหรัฐ ฟิลาเดเฟีย, สหรัฐอเมริกา (เมืองพันธมิตรและเมืองความร่วมมือทางธุรกิจ) (1986)
* อิตาลี แตร์นี, อิตาลี (เมืองพันธมิตรและเมืองความร่วมมือทางธุรกิจ) (1993)
* เกาหลีใต้ แทกู, เกาหลีใต้ (เมืองความร่วมมือทางธุรกิจ) (2010)

คลังภาพ
-------

* วัดไทซัน สถานที่เก็บสมบัติประจำชาติญี่ปุ่นวัดไทซัน สถานที่เก็บสมบัติประจำชาติญี่ปุ่น
* สุสานอันโยอินสุสานอันโยอิน
* ภาพวาดนิชิกิเอะ แสดงเรือกลไฟของชาวต่างชาติกำลังเทียบท่าเรือเฮียวโงะในช่วงเปิดประเทศสู่โลกตะวันตกในช่วงปลายศตวรรษที่ 19ภาพวาดนิชิกิเอะ แสดงเรือกลไฟของชาวต่างชาติกำลังเทียบท่าเรือเฮียวโงะในช่วงเปิดประเทศสู่โลกตะวันตกในช่วงปลายศตวรรษที่ 19
* โคเบะจากมุมมองบนเครื่องบินโคเบะจากมุมมองบนเครื่องบิน
* สะพานอากาชิไคเกียวสะพานอากาชิไคเกียว
* ย่านใจกลางเมืองย่านใจกลางเมือง
* ทัศนียภาพยามค่ำคืนจากคิกูเซไดทัศนียภาพยามค่ำคืนจากคิกูเซได
* ทัศนียภาพยามค่ำคืนทัศนียภาพยามค่ำคืน
* ทัศนียภาพยามค่ำคืนเมื่อมองจากสวนสมุนไพรนูโนบิกิทัศนียภาพยามค่ำคืนเมื่อมองจากสวนสมุนไพรนูโนบิกิ
* อนุสรณ์สถานแผ่นดินไหวโคเบะอนุสรณ์สถานแผ่นดินไหวโคเบะ

อ้างอิง
-------

1. ↑  "UEA Code Tables". Center for Spatial Information Science, University of Tokyo. สืบค้นเมื่อ January 26, 2019.
2. ↑  "Kobe's official English name". City.kobe.lg.jp. 2013-02-18. คลังข้อมูลเก่าเก็บจากแหล่งเดิมเมื่อ 2012-09-22. สืบค้นเมื่อ 2013-03-31.
3. 1 2  Ikuta Shrine official website เก็บถาวร 2008-04-04 ที่ เวย์แบ็กแมชชีน - "ประวัติของศาลเจ้าอิกุตะ" (ภาษาญี่ปุ่น)
4. ↑  Nagasaki University เก็บถาวร 2007-05-16 ที่ เวย์แบ็กแมชชีน - "Ikuta Shrine". Retrieved February 3, 2007.
5. 1 2 3  City of Kobe เก็บถาวร 2007-09-18 ที่ เวย์แบ็กแมชชีน - "ประวัติศาสตร์ของโคเบะ" (ภาษาญี่ปุ่น). เข้าถึงข้อมูลเมื่อ 22 ตุลาคม พ.ศ. 2550.
6. ↑  Kobe City Info เก็บถาวร 2008-06-16 ที่ เวย์แบ็กแมชชีน - "History". เข้าถึงข้อมูลเมื่อ 2 กุมภาพันธ์ พ.ศ. 2550.
7. ↑  City of Kobe เก็บถาวร 2008-04-20 ที่ เวย์แบ็กแมชชีน - "โคเบะเมืองเก่า" (ภาษาญี่ปุ่น). เรียกดูข้อมูล 16 กุมภาพันธ์ พ.ศ. 2550.
8. ↑  City of Ashiya เก็บถาวร 2008-06-17 ที่ เวย์แบ็กแมชชีน - "An Outline History of Ashiya". เรียกดูข้อมูล 16 กุมภาพันธ์ พ.ศ. 2550.
9. ↑  The Great Hanshin-Awaji Earthquake Statistics and Restoration Progress เก็บถาวร 2008-05-27 ที่ เวย์แบ็กแมชชีน (Jan. 2008). เรียกดูข้อมูล 14 เมษายน พ.ศ. 2551.
10. ↑  Maruhon Business News เก็บถาวร 2001-03-03 ที่ เวย์แบ็กแมชชีน - Port Conditions in Japan. เรียกดูข้อมูล 23 มกราคม พ.ศ. 2550.
11. ↑  "Kobe Climate Normals 1961-1990". National Oceanic and Atmospheric Administration. สืบค้นเมื่อ January 6, 2013.
12. 1 2  City of Kobe เก็บถาวร 2007-08-08 ที่ เวย์แบ็กแมชชีน - "Statistical Summary of Kobe". Retrieved July 25, 2007.
13. ↑  American Association of Port Authorities เก็บถาวร 2007-09-27 ที่ เวย์แบ็กแมชชีน - "World Port Rankings 2005". เรียกดูข้อมูล 3 กรกฎาคม พ.ศ. 2550.
14. ↑  Hyogo Industrial Advancement Center เก็บถาวร 2007-07-04 ที่ เวย์แบ็กแมชชีน - "Industry Tendencies in Various Areas of Hyogo Prefecture" (ภาษาญี่ปุ่น). เรียกดูข้อมูล 3 กรกฎาคม พ.ศ. 2550.
15. ↑  Cabinet Office, Government of Japan เก็บถาวร 2007-07-16 ที่ เวย์แบ็กแมชชีน - "2004 Prefectural Economy Survey" (Japanese). เรียกดูข้อมูล 3 กรกฎาคม พ.ศ. 2550.
16. ↑  City of Kobe เก็บถาวร 2007-09-27 ที่ เวย์แบ็กแมชชีน - "Number of municipal schools and students" (ภาษาญี่ปุ่น). เรียกดูข้อมูล 2 กรกฎาคม พ.ศ. 2550.
17. 1 2 3 4 5 6 7 8 9 10 11 12  "Kobe's Sister Cities". *Kobe Trade Information Office*. เก็บจากแหล่งเดิมเมื่อ 2013-04-21. สืบค้นเมื่อ 2013-08-11.
18. ↑  "Twin cities of Riga". Riga City Council. คลังข้อมูลเก่าเก็บจากแหล่งเดิมเมื่อ 2008-12-04. สืบค้นเมื่อ 2009-07-27.

แหล่งข้อมูลอื่น
---------------


คอมมอนส์ มีภาพและสื่อเกี่ยวกับ:  
**โคเบะ**

* flagสถานีย่อยประเทศญี่ปุ่น

* (อังกฤษ) เว็บไซต์อย่างเป็นทางการของโคเบะ เก็บถาวร 2019-01-07 ที่ เวย์แบ็กแมชชีน
* (ญี่ปุ่น) Channel ของโคเบะในเว็บไซต์ YouTube
* คู่มือการท่องเที่ยว Kobe จากวิกิท่องเที่ยว (ในภาษาอังกฤษ)

| * ด
* ค
* ก
 จังหวัดเฮียวโงะ |
| --- |
| โคเบะ (เมืองหลวง) |
| นครโดยข้อบัญญัติ | 

|  |  |
| --- | --- |
| โคเบะ | 
* เขตคิตะ
* เขตชูโอ
* เขตซูมะ
* เขตทารูมิ
* เขตนางาตะ
* เขตนาดะ
* เขตนิชิ
* เขตฮิงาชินาดะ
* เขตเฮียวโงะ

 |

 | แผนที่จังหวัดเฮียวโงะ |
| นครศูนย์กลาง | 
* นิชิโนมิยะ
* อากาชิ
* อามางาซากิ
* ฮิเมจิ

 |
| นครพิเศษ | 
* คาโกงาวะ
* ทาการาซูกะ

 |
| นคร | 
* คาไซ
* คาโต
* คาวานิชิ
* ชิโซ
* ซันดะ
* ซาซายามะ
* ซูโมโตะ
* ทัตสึโนะ
* ทัมบะ
* ทากาซาโงะ
* โทโยโอกะ
* นิชิวากิ
* มิกิ
* มินามิอาวาจิ
* ยาบุ
* อาโก
* อาชิยะ
* อาซาโงะ
* อาวาจิ
* อิตามิ
* โอโนะ
* ไอโออิ

 |
| เมืองแบ่งตามอำเภอ | 
* อำเภอคันซากิ
	+ คามิกาวะ
	+ ฟูกูซากิ
	+ อิจิกาวะ
* อำเภอคาโกะ
	+ อินามิ
	+ ฮาริมะ
* อำเภอคาวาเบะ
	+ อินางาวะ
* อำเภอซาโย
	+ ซาโย
* อำเภอทากะ
	+ ทากะ
* อำเภอมิกาตะ
	+ คามิ
	+ ชิง-อนเซ็ง
* อำเภออาโก
	+ คามิโงริ
* อำเภออิโบะ
	+ ไทชิ

 |

| * ด
* ค
* ก
นครสำคัญในประเทศญี่ปุ่น |
| --- |
| เขตพิเศษของโตเกียว | 
* คัตสึชิกะ
* คิตะ
* โคโต
* ชินจูกุ
* ชินางาวะ
* ชิบูยะ
* ชิโยดะ
* ชูโอ
* ซูงินามิ
* ซูมิดะ
* เซตางายะ
* โทชิมะ
* ไทโต
* นากาโนะ
* เนริมะ
* บุงเกียว
* มินาโตะ
* เมงูโระ
* อาดาจิ
* อารากาวะ
* อิตาบาชิ
* เอโดงาวะ
* โอตะ

 |
| นครใหญ่ที่ตั้งขึ้นโดยข้อบัญญัติรัฐบาล | 
* เกียวโต※
* คาวาซากิ
* คิตะกีวชู
* คูมาโมโตะ※
* โคเบะ※
* ชิซูโอกะ※
* ชิบะ※
* ซัปโปโระ※
* ซาไก
* ซางามิฮาระ
* เซ็นได※
* ไซตามะ※
* นาโงยะ※
* นีงาตะ※
* ฟูกูโอกะ※
* โยโกฮามะ※
* โอกายามะ※
* โอซากะ※
* ฮามามัตสึ
* ฮิโรชิมะ※

 |
| นครศูนย์กลาง | 
* กิฟุ※
* คาโงชิมะ※
* คาชิวะ
* คานาซาวะ※
* คาวางูจิ
* คาวาโงเอะ
* คูราชิกิ
* คูรูเมะ
* คูเระ
* โคจิ※
* โคชิงายะ
* โคฟุ※
* โคริยามะ
* ชิโมโนเซกิ
* ซาเซโบะ
* ซูอิตะ
* ทตโตริ※
* ทากัตสึกิ
* ทากาซากิ
* ทากามัตสึ※
* โทยามะ※
* โทโยตะ
* โทโยนากะ
* โทโยฮาชิ
* นางาซากิ※
* นางาโนะ※
* นาระ※
* นาฮะ※
* นิชิโนมิยะ
* เนยางาวะ
* ฟูกูชิมะ※
* ฟูกูยามะ
* ฟูกูอิ※
* ฟูนาบาชิ
* มัตสึโมโตะ
* มัตสึยามะ※
* มัตสึเอะ※
* มาเอบาชิ※
* มิโตะ※
* มิยาซากิ※
* โมริโอกะ※
* ยามางาตะ※
* ยาโอะ
* โยโกซูกะ
* วากายามะ※
* อากาชิ
* อากิตะ※
* อาซาฮิกาวะ
* อามางาซากิ
* อาโอโมริ※
* อิจิโนมิยะ
* อิวากิ
* อุตสึโนมิยะ※
* โอกาซากิ
* โอตสึ※
* โออิตะ※
* ฮาโกดาเตะ
* ฮาจิโนเฮะ
* ฮาจิโอจิ
* ฮิงาชิโอซากะ
* ฮิเมจิ
* ฮิรากาตะ

 |
| นครพิเศษ | 
* คาโกงาวะ
* คาซูกาเบะ
* คาซูงาอิ
* คิชิวาดะ☆
* คูมางายะ
* โจเอ็ตสึ
* ชิงาซากิ☆
* ซางะ※
* โซกะ
* ทาการาซูกะ
* โทโกโรซาวะ☆
* นางาโอกะ
* นูมาซุ
* ฟูจิ☆
* ยกกาอิจิ☆
* ยามาโตะ
* สึกูบะ☆
* อัตสึงิ
* อิเซซากิ
* อิบารากิ
* โอดาวาระ☆
* โอตะ
* ฮิรัตสึกะ

 |
| นครที่เป็นเมืองหลวงของจังหวัด | 
* โทกูชิมะ
* ยามางูจิ
* สึ

 |
| 
* ※ เป็นเมืองหลวงของจังหวัดด้วย
* † มีสิทธิ์ยกฐานะเป็นนครศูนย์กลางแต่ยังไม่ได้เสนอชื่อ
* ☆ กำลังพิจารณายกฐานะเป็นนครศูนย์กลาง

 |

| การควบคุมรายการหลักฐาน แก้ไขสิ่งนี้ที่วิกิสนเทศ |
| --- |
| ทั่วไป | 
* ISNI
	+ 1
* VIAF
	+ 1
* เวิลด์แคต

 |
| หอสมุดแห่งชาติ | 
* สเปน
* ฝรั่งเศส (ข้อมูล)
* เยอรมนี
* อิสราเอล
* สหรัฐ
* ญี่ปุ่น
* เช็กเกีย

 |
| ฐานข้อมูลทางวิทยาศาสตร์ | 
* CiNii (Japan)

 |
| อื่น ๆ | 
* Faceted Application of Subject Terminology
* มิวสิกเบรนซ์ พื้นที่
* National Archives (US)
* SUDOC (France)
	+ 1

 |